**פיננסית מתקדמת א- שיעור 7**

1. **השקעות מוחזקות לפדיון** – לקבוצה זו נסווג נכסים פיננסים לא נגזרים בעלי תשלומים קבועים או ניתנים לקביעה (ריבית), בעלי מועד פדיון קבוע שלישות יש כוונה ויכולת להחזיק עד למועד הפדיון ו –
2. במועד ההכרה לראשונה הישות לא ייעדה לקבוצת שווי הוגן דרך רוו"ה.
3. במועד ההכרה לראשונה הישות לא ייעדה לקבוצת זמין למכירה.
4. לא עומד בהגדרת הלוואות וחייבים.

**דגש: נשים לב שלקבוצה זו יש מספר תנאים אובייקטיביים וסובייקטיביים**:

תנאים אובייקטיביים: תשלומים קבועים, מועד פדיון קבוע וכדומה.

תנאים סובייקטיביים: כוונה ויכולת להחזיק עד מועד הפדיון.

מה קורה אם הישות הצהירה על כוונה ויכולת כזו והפרה זאת, דהיינו, היא מכרה או סיווגה מחדש לפני מועד הפדיון. במקרה הזה היא מקבלת שני 'עונשים' :

* + - 1. את כל ההשקעות המוחזקות לפדיון היא תצטרך לסווג מחדש לזמין למכירה.

במשך השנה השוטפת ובשנתיים הבאות היא לא תוכל לסווג לקבוצת מוחזק לפדיון.

* + - 1. סולחים לה על ה'עונשים' הנ"ל בהתקיימות אחד מהתנאים הבאים:

המכירה או הסיווג מחדש אירעו קרוב למועד הפדיון (עד שלושה חודשים), כך שלשינוים בשיעור הריבית אין השפעה מהותית על הקרן.

1. המכירה או הסיווג מחדש בוצעו לאחר שהישות קיבלה באופן משמעותי את מירב הקרן, לדוגמא, ישות השקיעה באג"ח הנפדה לשיעורין, לאחר שהיא קיבלה 98% מהקרן היא מכרה, גם במצב זה סולחים לה.
2. נוצרו אירועים שאינם בשליטת הישות ולא היו צפויים קודם לכן, כגון:
3. ירידה משמעותית בדירוג האשראי, במקרה זה עולה חשש שהישות כלל לא תקבל את הכסף.
4. דרישות של גופי פיקוח – ייתכן כי גופי פיקוח מחייבים את הישות למכור, וזה לא בשליטתה.
5. שינויים בשיעורי המס – שינוים כאלו יכולים להשפיע על כדאיות ההשקעה.
6. **הלוואות וחייבים –** לקבוצה זו נסווג נכסים פיננסיים לא נגזרים שאינם מצותתים בשוק פעיל בעלי תשלומים קבועים או ניתנים לקביעה ו –
7. במועד ההכרה לראשונה לא עומדים בהגדרת שווי הוגן דרך רוו"ה (דהיינו, לא מוחזקים למסחר ולא יועדו לראשונה).
8. במועד ההכרה לראשונה לא יועדו לקבוצת זמין למכירה.
9. לא נוצר מצב בו המשקיע עשוי לא לקבל באופן מהותי את הקרן המקורית ולא כתוצאה מכשל באשראי.

**דגש: נשים לב שקבוצת השקעות מוחזקות לפדיון וקבוצת הלוואות וחייבים די דומות בתנאים שלהן. נדגיש את ההבדלים:**

* + - 1. אי ציתות בשוק פעיל – זוהי דרישה בקבוצת הלוואות וחייבים, לכן אם המכשיר מצותת הנכס לעולם לא יסווג לקבוצת הלוואות וחייבים, אבל הוא כן יכול להיות מסווג למוחזק לפדיון.
			2. מועד פדיון קבוע – זוהי דרישה הקיימת בקבוצת מוחזק לפדיון, לכן אם לנכס אין מועד פדיון קבוע אז הוא לעולם לא ישויך לקבוצת מוחזק לפדיון, אבל הוא כן יכול להיות משויך להלוואות וחייבים.
			3. כוונה ויכולת להחזיק עד למועד הפדיון – זוהי דרישה בקבוצת מוחזק לפדיון, לכן אם אין כוונה או/ו יכולת שכזו אז לעולם זה לא יהיה מסווג לקבוצת מוחזק לפדיון, אבל זה כן יכול מסווג להלוואות וחייבים.
			4. **נכסים פיננסיים זמינים למכירה**  - לקבוצה זו נסווג נכסים פיננסיים לא נגזרים אשר במועד ההכרה לראשונה הישות ייעדה לקבוצה, ובנוסף קבוצה זו היא קבוצת "סל". דהיינו, כל נכס שלא עומד בהגדרה של אף קבוצה אחרת, יסווג לקבוצה זו.

**2.2.2 תרשימי זרימה**

נציג שני תרשימי זרימה המהווים כלי עזר לסיווג הנכס הפיננסי לקבוצה המתאימה.

**תרשים ראשון – השקעה במכשיר הוני**

|  |  |  |
| --- | --- | --- |
|  | **האם עונה על הגדרת שוו"ה דרך רוו"ה ?** |  |
| **כן** |  |  **לא** |
|  |  |  |
| **שווי הוגן דרך רוו"ה** |  |  **זמין למכירה**  |

**דגש: נשים לב שהשקעה במכשיר הוני לעולם לא תסווג להשקעות מוחזקות לפדיון ולהלוואות וחייבים שכן, אין תשלומים קבועים**.

**תרשים שני – השקעה במכשיר חוב**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  |  | **האם עונה על הגדרת שוו"ה דרך רוו"ה ?** |  |  |  |  |  |
|  | **כן** |  |  |  |  **לא**  |  |  |  |
|  |  |  |  |  |  |  |  |  |
|  | **שווי הוגן דרך רוו"ה** |  |  |  | **האם במועד ההכרה לראשונה יועד לקבוצת זמין למכירה** |  |  |  |
|  |  |  |  |  |  |  |  |  |
|  |  |  |  | **כן** |  |  **לא** |  |  |
|  |  |  |  |  |  |  |  |  |
|  |  |  |  | **זמין למכירה** |  | **האם עונה על הגדרת הלוואות וחייבים** |  |  |
|  |  |  |  |  |  |  |  |  |
|  |  |  |  |  |  **כן** |  | **לא**  |  |
|  |  |  |  |  |  |  |  |  |
|  |  |  |  |  | **הלוואות וחייבים** |  | **האם עונה על הגדרת מוחזק לפדיון** |  |
|  |  |  |  |  |  |  **כן**  |  |  **לא**  |
|  |  |  |  |  |  |  |  |  |
|  |  |  |  |  |  | **מוחזק לפדיון** |  | **זמין למכירה (סל)** |

**דוגמאות**

1. השקעה במניות – זה מתאים לתרשים הראשון ולכן זה יסווג או לשווי הוגן דרך רוו"ה או לזמין למכירה.
2. השקעה באופציות – רק שווי הוגן דרך רוו"ה. הסיבה: מדובר על נגזר.
3. השקעה באג"ח מצותת בשוק פעיל – יכול להיות שווי הוגן דרך רוו"ה, יכול להיות זמין למכירה ויכול להיות מוחזק לפדיון. לא יכול להיות וחייבים כי הוא מצותת בשוק פעיל.
4. השקעה באג"ח שאינה מצותתת בשוק פעיל – יכול להיות כל הקבוצות חוץ ממוחזק לפדיון, מכיוון שברגע שהשקעה זו עונה על הגדרת הלוואות וחייבים היא לא יכולה לענות על הגדרת מוחזק לפדיון.
5. השקעה באג"ח צמית נושא ריבית מצותת בשוק פעיל – שווי הוגן דרך רוו"ה או זמין למכירה. לא יכול להיות בקבוצת הלוואות וחייבים כי הוא מצותת בשוק פעיל, ולא יכול להיות בקבוצת מוחזק לפדיון כי אין מועד פדיון.
6. השקעה באג"ח צמית נושא ריבית, לא מצותת בשוק פעיל – כל הקבוצות למעט מוחזק לפדיון שכן, אין לו מועד פדיון.

**2.2.3 הגדרות נוספות**

1. **עלות מופחתת** – זוהי שיטה חשבונאית למדידת נכסים והתחייבויות פיננסיות. העלות המופחתת היא העלות המקורית פלוס / מינוס הפחתה מצטברת של ניכיון / פרמיה בשיטת הריבית האפקטיבית בניכוי ירידת ערך של נכסים פיננסיים.
2. **ריבית אפקטיבית** – זוהי הריבית המשמשת בשיטת העלות המופחתת והפורסת את ההוצאות/ הכנסות מימון על פני התקופה. ריבית אפקטיבית זוהי הריבית המהוונת באופן מדויק את תזרימי המזומנים בתקופה החזויה לערך נטו בספרים. ריבית אפקטיבית משקללת עלויות עסקה.
3. **שווי הוגן** – המחיר שהיה מתקבל ממכירת נכס או היה משולם להעברת התחייבות בעסקה רגילה בין משתתפים בשוק במועד המדידה.

**2.3 מדידה**

**מדידה במועד ההכרה לראשונה**

במועד ההכרה לראשונה נכס פיננסי נמדד לפי שווי הוגן + עלויות עסקה, התחייבות פיננסית נמדדת לפי שווי הוגן בניכוי עלויות עסקה.

**חריג**: אם הנכס / ההתחייבות הפיננסית מסווגים לקבוצת שווי הוגן דרך רוו"ה אזי המדידה היא לפי שווי הוגן ועלויות העסקה נזקפות לרווח והפסד.

**מדידה עוקבת של התחייבות פיננסית**

כעיקרון המדידה העוקבת היא לפי עלות מופחתת, חריג: אם ההתחייבות הפיננסית מסווגת לקבוצת שווי הוגן דרך רוו"ה אזי המדידה העוקבת לפי שווי הוגן.

**מדידה עוקבת של נכס פיננסי**

המדידה תלויה בקבוצה אליה משויך הנכס, ותיתכנה האפשרויות הבאות:

1. **שווי הוגן דרך רוו"ה/ זמין למכירה** – המדידה העוקבת היא לפי שווי הוגן. חריג: ישנם מקרים נדירים בהם אין אפשרות לאמוד שווי הוגן להשקעה במכשיר הוני. במקרים אלו המדידה העוקבת היא לפי עלות. אבל, אם בשלב מסוים ניתן לאמוד שווי הוגן נעמיד את הנכס על שוויו ההוגן. ולהיפך, אם המדידה הייתה לפי שווי הוגן ובשלב מסוים אין יותר אפשרות לאמוד את השווי ההוגן אזי השווי ההוגן האחרון מהווה את העלות.
2. **קבוצת מוחזק לפדיון / הלוואות וחייבים** – המדידה העוקבת היא לפי שיטת העלות המופחתת. חריג: לגבי נכסים לזמן קצר כדוגמת לקוחות יש פטור משימוש בריבית אפקטיבית, דהיינו המדידה היא לפי עלות.

**הכרה ברווחים ובהפסדים**

1. בגין **התחייבות** פיננסית המנוהלת לפי שיטת העלות המופחתת, אנו מכירים בהוצאות מימון תוך הפרדה להוצאות הפרשי שער.
2. בגין **נכסים** והתחייבויות פיננסיות הנמדדים בשווי הוגן דרך רוו"ה, כל השינוי בשווי ההוגן כמקשה אחת ייזקף לרווח והפסד.
3. בגין **נכסים** פיננסיים הנמדדים בשיטת העלות המופחתת (מוחזק לפדיון/ הלוואות וחייבים), נכיר בהכנסות מימון תוך גילוי על הכנסות מהפרשי שער ובהפסדים בגין ירידת ערך.
4. בגין **נכסים** פיננסיים המסווגים לקבוצת זמין למכירה ההכרה תהיה כדלקמן:
	1. השקעה במכשיר הוני – נכיר בהכנסות מדיבידנד, אבל כל השינויים בשווי הוגן כמקשה אחת ייזקפו לרווח כולל אחר – קרן הון. קרן הון זו תסווג לרווח והפסד בעת מכירת ההשקעה או בעת ירידת ערך.
	2. בגין השקעה במכשיר חוב – נבצע שני שלבים: בשלב הראשון ננהל את שיטת העלות המופחתת, דהיינו נכיר בהכנסות מימון תוך הפרדה להכנסות מהפרשי שער, ובשלב השני נתאים לשווי ההוגן כנגד קרן הון. קרן זו תסווג לרווח והפסד בעת מכירה או בעת ירידת ערך.

**דוגמאות לנושא**

1. **התחייבות פיננסית במט"ח המנוהלת לפי שיטת העלות המופחתת** – הרעיון המרכזי הוא שנכיר בהוצאות מימון, תוך גילוי בנפרד להוצאות הפרשי שער.

בינואר 2014 הנפיקה הישות 100,000 ע"נ אג"ח דולרי (מטבע הפעילות של הישות הוא שקל). תנאי האג"ח:

10% ריבית המשולמת בסוף כל שנה. הערך הנקוב יפרע בתום 7 שנים, ריבית הנפקה: 8%.

שערי חליפין:

|  |  |
| --- | --- |
| 01.2012 | 1.2 |
| ממוצע | 1.3 |
| 12.2014 | 1.5 |
| ממוצע  | 1.7 |
| 12.2015 | 1.8 |

**נדרש: תנועה באג"ח לשלם לשנים 2014-2015**

**פיתרון**

ראשית נשחזר את התמורה מההנפקה: 110,423$

שקלים: $110,413\*\frac{1}{2}=132,495$

|  |  |  |
| --- | --- | --- |
|  | תנועה | פקודה |
| 01.2014 | (132,495) | ח מזומן ז אג"ח לשלם  |
| הוצאות מימון  | $$int1\*1.3=(11,483)$$ | ח הוצאות מימון ז אג"ח לשלם |
| הוצאות הפרשי שער – P.N | $$(34,891)$$ |  ח הוצאות הפרשי שער ז אג"ח לשלם  |
| תשלום | $$10,00\*1.5=15,000$$ | ח אג"ח לשלם  זמזומן  |
| 12.2014 | $$(163,869)$$ |  |
| הוצאות מימון  | $$int2\*1.7=(14,857)$$ |  |
| הוצאות הפרשי שער  | $$(33,648)$$ |  |
| תשלום  | $$18,000$$ |  |
| 12.2015 | $$(194,374)$$ |  |

1. **השקעה במכשיר הוני המסווג לקבוצת שווי הוגן דרך רווח והפסד** – הרעיון המרכזי – כל השינויים בשווי הוגן כמקשה אחת נזקפים לרווח והפסד.

בינואר 2014 רכשה הישות השקעה במניות תמורת 100,000 ₪. עלויות העסקה: 2,000 ₪. הישות ייעדה את ההשקעה לשווי הוגן דרך רווח והפסד.

12.2014 : 108,000

03.2015: ההשקעה נמכרה תמורה 120,000.

מס הכנסה מודד את ההשקעה לפי עלות הכוללת עלויות עסקה.

שיעור המס: 25%

**נדרש: פקודות יומן והצגה ברווח והפסד.**

**פיתרון**

**שנת 2014**

ח השקעה 100,000

ח הפסד מני"ע 2,000

 ז מזומן 102,000

**דגש: כיוון שההשקעה סווגה לקבוצת שווי הוגן דרך רוו"ה, עלויות העסקה נזקפו לרוו"ה.**

**12.2014**

|  |  |
| --- | --- |
| ח השקעה  ז רווח מנ"ע  | 8,000 |

טיפול בנושא המס

בספרים: 108,000

בסיס המס: 102,000

הפרש זמני: 6,000 \* 25% = 1,500

|  |  |
| --- | --- |
| ח הוצ' מס נדחות ז מס נדחה  | 1,500 |

הצגה

רווח מני"ע (הכנסות מימון) 6,000 = 2,000 – 8,000

הוצאות מס נדחות: ( 1,500)

נטו 4,500

**שנת 2015**

ח מזומן 120,000

 ז השקעה 108,000

 ז רווח מנ"ע 12,000

טיפול בנושא המס

**שלב ראשון**: נסגור את המס הנדחה בפעולה הפוכה מהיצירה

|  |  |
| --- | --- |
| ח מס נדחה ז הוצאות מס נדחות  | 1,500 |

**שלב שני**: ניתן ביטוי למס בפועל

|  |  |
| --- | --- |
| ח הוצ' מס שוטפות ז מס לשלם  | 4,500 = 25%\* 102,000 – 120,000 |

הצגה

**רווח והפסד**

רווח מני"ע 12,000

הוצ' מס שוטפות ( 4,500)

הוצ' מס נדחות 1,500

נטו 9,000

1. **השקעה במכשיר חוב בשווי הוגן דרך רוו"ה** – הרעיון המרכזי הוא שכל השינויים בשווי ההוגן כמקשה אחת נזקפים לרווח והפסד ולא מנהלים את שיטת העלות המופחתת.

בינואר 2014 רכשה הישות השקעה באג"ח 100,000 ע"נ, 10% ריבית, 10 שנים. ריבית שוק: 8%

ההשקעה סווגה לשווי הוגן דרך רווח והפסד.

**שווי הוגן**

12.2014 124,000

**נדרש: הצג פקודות יומן**

**פיתרון**

ראשית, נשחזר את העלות : 113,420

|  |  |
| --- | --- |
| ח השקעה  ז מזומן  | 113,420 |

12.2014

ח מזומן 10,000 - ריבית

ח השקעה 10,580 = 113,420 – 124,000

 ז רווח מני"ע 20,580

1. **השקעה במכשיר הוני המסווג לקבוצת זמין למכירה** – הרעיון המרכזי הוא שדיבידנד נרשם כהכנסה, וכל השינויים בשווי הוגן נרשמים ברווח כולל אחר – קרן הון. קרן הון זו תסווג לרווח והפסד בעת מכירה או בעת ירידת ערך.

בינואר 2014 רכשה הישות השקעה במניות בתמורה ל-100,000 ₪. עלויות העסקה- 2,000 ₪. ההשקעה סווגה לקבוצת זמין למכירה.

**שווי הוגן**

12.2014 110,000

03.2015 – ההשקעה נמכרה בתמורה ל -116,000 ₪

מס הכנסה מודד את ההשקעה לפי עלות + עלויות עסקה.

שיעור המס: 25%

**נדרש: הצג פקודות יומן וכן דוח על הרווח הכולל**

**פיתרון**

**שנת 2014**

|  |  |
| --- | --- |
| ח השקעה  ז מזומן  | 102,000 --- עלויות העסקה נזקפות להשקעה. |
| ח השקעה ז קרן הון | 8,000 |

טיפול בנושא המס

בספרים: 110,000

מס הכנסה: 102,000

הפרש זמני: 8,000 --- 25% - 2,000

כיוון שההפרש הזמני נובע מקרן הון את המס הנדחה רושמים כנגד הקרן עצמה.

|  |  |
| --- | --- |
| ח קרן הון ז מס נדחה  |  2,000 |

הצגה

רווח כולל אחר

קרן הון : 6,000 (נטו)

**שנת 2015**

ח מזומן 116,000

 ז השקעה 110,000

 ז רווח מני"ע 6,000

בנוסף, עלינו לסווג את קרן ההון לרווח והפסד, אבל יש בעיה כי קרן ההון מוצגת נטו ממס, ואילו ברווח והפסד אנו מציגים סכומים ברוטו. לכן כרגע נסווג את קרן ההון ברוטו:

|  |  |
| --- | --- |
| ח קרן הון ז רווח מני"ע  | 8,000 |

טיפול בנושא המס

נחשוב בשני שלבים:

בשלב הראשון נסגור את המס הנדחה בפעולה הפוכה מהיצירה:

|  |  |
| --- | --- |
| ח מס נדחה ז קרן הון  | 2,000 |

בשלב שני ניתן ביטוי למס השוטף

|  |  |
| --- | --- |
| ח הוצאות מס שוטף  ז מס לשלם |  3,500 = 25% \* 102,000 – 116,000 |

הצגה

רווח והפסד

רווח מני"ע 14,000 = 8,000 + 6,000

הוצ' מס שוטפות (3,500)

רווח 10,500

רווח כולל אחר

קרן הון (6,000)

נטו 4,500 = $\left[116,000-110,000\right]\*0.75$

1. **השקעה במכשיר הוני במט"ח המסווג כזמין למכירה** – הרעיון המרכזי הוא שילוב בין IAS-39 לבין IAS-21 העוסק בהשפעת השינוי בשער החליפין. השינוי בשווי ההוגן כאמור נזקף לקרן הון. חלק משינוי זה נובע מהפרשי שער ואין צורך לתת על כך גילוי בנפרד.

בינואר 2014 השקיעה ישות, אשר מטבע הפעילות שלה שקל, במניות בארה"ב בסכום של 100,000$. ההשקעה סווגה לקבוצת זמין למכירה.

שווי הוגן ליום 12.2014 – 110,000$

שערי חליפין

|  |  |
| --- | --- |
| 01.2014 | 1.2 |
| 12.2014 | 1.5 |

**נדרש: פקודות יומן**

**פיתרון**

**ביום 01.2014**

|  |  |
| --- | --- |
| ח השקעה ז מזומן  | $$100,000\*1.2=120,000$$ |

ביום 12.2014

|  |  |
| --- | --- |
| ח השקעה ז קרן הון | $$[110,000\*1.5-120,000=45,000$$ |

כדאי לשים לב שסכום זה כולל בתוכו מרכיב של הפרשי שער, אבל לא נותנים על כך גילוי.

1. **השקעה במכשיר חוב המסווג לקבוצת זמין למכירה –** הרעיון המרכזי: מבצעים שני שלבים:

שלב הראשון – שיטת העלות המופחתת, בשלב השני – התאמה לשווי הוגן כנגד רווח כולל אחר.

בינואר 2014 רכשה הישות השקעה באג"ח: 100,000 ע"נ, 10%, 3 שנים, ריבית הרכישה: 13%, ועלויות עסקה: 2,000 ₪. ההשקעה סווגה לקבוצת זמין למכירה.

שווי הוגן

|  |  |
| --- | --- |
| 12.2014 | 106,000 |
| 12.2015 | 110,000 |

**נדרש: הצג את התנועה בהשקעה והצג את הסעיפים הרלוונטיים בדוחות הכספיים**

ראשית נשחזר את עלות הרכישה: 92,917

כיוון שיש עלויות עסקה, עלינו לחשב ריבית אפקטיבית חדשה 12.12%

|  |  |  |  |
| --- | --- | --- | --- |
|  | השקעה | קרן הון | שווי הוגן |
| 01.2014 | 94,916 |  |  |
| הכנסות מימון | 11,505 |  |  |
| תקבול | (10,000) |  |  |
| קרן הון |  | 9,579 |  |
| 12.2014 | 96,421 | 9,579 | 106,000 |
| הכנסות מימון | 11,687 |  |  |
| תקבול | (10,000) |  |  |
| קרן הון  |  | 2,313 |  |
| 12.2015 | 98,108 | 11,892 | 110,000 |
| הכנסות מימון | 11,892 |  |  |
| תקבול  | (10,000) |  |  |
| קרן הון |  | (11,892) |  |
|  | ---- | ---- | ---- |

|  |  |  |  |
| --- | --- | --- | --- |
| הצגה  | 2014 | 2015 | 2016 |
| רווח והפסד – הכ' מימון | 11,505 | 11,687 | 11,892 |
| רווח כולל אחר – קרן הון  | 9,579 | 2,313 | (11,892) |
| דוח על המצב הכספי |
| השקעה | 106,000 | 110,000 | ---- |
| קרן הון  | (9,579) | (11,892) | ---- |

1. **השקעה במכשיר חוב במט"ח המסווג כזמין למכירה** – הרעיון המרכזי הוא שילוב בין IAS-39 לבין IAS-21. כיוון שאנו מנהלים ראשית את שיטת העלות המופחתת אנו מכירים בהכנסות מימון, לרבות גילוי נפרד להפרשי שער. כתוצאה מכך, בניגוד להשקעה במכשיר הוני, קרן ההון לא תכלול מרכיב של הפרשי שער.

בינואר 2014 רכשה ישות, שמטבע הפעילות שלה שקל, השקעה באג"ח 100,000 ע"נ דולרי, 10% ריבית, 6 שנים, ריבית רכישה: 7%. ההשקעה סווגה כזמינה למכירה

שווי הוגן

12.2014 120,000$

שערי חליפין

|  |  |
| --- | --- |
| 01.2014 | 1.1 |
| ממוצע | 1.3 |
| 12.2014 | 1.5 |

**נדרש: תנועה בהשקעה**

**פיתרון**

ראשית, נשחזר את העלות: 125,730 = 1.1 \* 114,300

|  |  |  |  |
| --- | --- | --- | --- |
|  | השקעה | קרן הון | שווי הוגן |
| 1.2014 עלות | 125,730 |  |  |
| הכנסות מימון (1.3) | 10,401 |  |  |
| הכנסות מהפרשי שער – P.N | 47,320 |  |  |
| תקבול (1.5) | (15,000) |  |  |
| קרן הון  |  | 11,549 |  |
| 12.2014 (1.5) | 168,451 | 11,549 | 120,000\*1.5=180,000 |

**דגש: נשים לב שגם את BAL1 וגם את השווי ההוגן הכפלנו ב – 1.5 ולכן קרן ההון אינה כוללת מרכיב של הפרשי שער.**

1. **השקעה במכשיר הוני הנמדד לפי עלות –** הרעיון המרכזי הוא שדיבידנד נרשם כהכנסה, מעבר לכך, אין הכרה ברווח או הפסד, למעט ירידת ערך. אם בשלב מסוים יש אפשרות לאמוד את השווי ההוגן נעמיד את הנכס לפי שווי הוגן, ולהיפך. במידה ואמור להיות לפי שווי הוגן והפסיקה להיות אפשרות למדוד את השווי אזי השווי ההוגן האחרון מהווה את העלות.

בינואר 2014 רכשה הישות השקעה במניות בתמורה ל-100,000 ₪. אין אפשרות לאמוד את השווי ההוגן. ההשקעה סווגה לקבוצת זמין למכירה. בדצמבר 2015 נוצרה אפשרות לאמוד את השווי ההוגן, והוא 150,000 ₪.

**נדרש: פקודות יומן.**

**פיתרון**

**בינואר 2014**

|  |  |
| --- | --- |
| ח השקעה  ז מזומן  | 100,000 |

מכאן ואילך המדידה לפי עלות

**דצמבר 2015** – כיוון שנוצרת האפשרות למדידה לפי שווי הוגן:

|  |  |
| --- | --- |
| ח השקעה ז קרן הון  | 50,000 |

**2.4 סיווגים מחדש**

**2.4.1 סוגי הסיווגים**

עד כה דיברנו על סיווג של נכסים פיננסיים במועד ההכרה לראשונה. כעת אנו מדברים על שינויים בסיווג לאחר מועד ההכרה לראשונה. ככלל, התקן אינו אוהב שינויים בסיווג. שכן, זה יוצר פתח לניהול רווחים.

**נסכם בטבלה את כל השינויים האפשריים:**

|  |  |  |  |  |  |
| --- | --- | --- | --- | --- | --- |
| מ ---- > ל | שווי הוגן דרך רוו"ה – מוחזק לפדיון | שוו"ה דרך רוו"ה – יעוד לראשונה | השקעות מוחזקות לפדיון | הלוואות וחייבים | זמין למכירה |
| שוו"ה דרך רוו"ה  | X | X | O | O | O |
| מוחזק לפדיון | V – הגדרת הקבוצה ואין עונשים | O | X | V – אין משמעות | V – הגדרות הקבוצה ואין עונשים |
| הלוואות וחייבים | V – הגדרת הקבוצה + תנאי נוסף. | O | V – אין משמעות | X | V – הגדרות הקבוצה + התנאי הנוסף |
| זמין למכירה  | V | O | V | V | X |

 X – טכני

O – איסור מהותי

V – מותר

**שווי הוגן דרך רווח והפסד**

1. לאחר מועד ההכרה לראשונה אין אפשרות לסווג מחדש לקבוצת שוו"ה דרך רוו"ה. דהיינו, אין כניסה לקבוצה.
2. אם במועד ההכרה לראשונה הנכס יועד לשוו"ה דרך רוו"ה אין אפשרות לסווג מחדש. דהיינו, אין יציאה.
3. אם הנכס סווג כמוחזק למסחר ויש שינוי בכוונה ו/ או ביכולת אזי יש אפשרות לסווג מחדש:
	1. זמין למכירה.
	2. למוחזק לפדיון בתנאי שעומד בהגדרת הקבוצה ובתנאי שאין 'עונשים'.
	3. להלוואות וחייבים בתנאי שעומד בהגדרת הקבוצה + תנאי נוסף : כוונה ויכולת להחזיק על למועד הפדיון, או בעתיד הנראה לעין. נשים לב שזה לא תנאי מקורי של הקבוצה, והוא נוסף רק כדי להקשות את המעבר.

**השקעות מוחזקות לפדיון**

1. התקן לא עוסק באפשרות מעבר להלוואות וחייבים, הסיבה: שתי הקבוצות נמדדות באותה שיטה, לכן אין שום משמעות מיוחדת למעבר שכזה.
2. אם יש שינוי בכוונה או/ ו ביכולת יש לעבור לקבוצת זמין למכירה, אבל אז מקבלים שני 'עונשים', אלא אם כן סולחים.

**הלוואות וחייבים**

1. התקן לא עוסק במעבר למוחזק לפדיון כאמור כיוון שאין לכך משמעות.
2. ניתן לעבור לזמין למכירה.

**זמין למכירה**

במקרים שיש שינוי בכוונה או/ ו ביכולת, אז במקרים נדירים ניתן לעבור

1. לקבוצת מוחזק לפדיון בתנאי שעומד בהגדרות הקבוצה ובתנאי שאין 'עונשים'.
2. לקבוצת הלוואות וחייבים בתנאי שעומד בהגדרות הקבוצה והתנאי הנוסף עליו דיברנו.

**2.4.2 מדידת מעברים**

**העיקרון המנחה**: המעבר מתבצע לפי הערך הפנקסני של הנכס דקה לפני המעבר. נפרט את כל המקרים האפשריים:

1. **מעבר משווי הוגן דרך רוו"ה למוחזק לפדיון/ הלוואות וחייבים** – המעבר מתבצע לפי שווי הוגן. השווי ההוגן מהווה עלות מופחתת חדשה בקבוצה החדשה, לכן באותה נקודה נחשב ריבית אפקטיבית חדשה. מכאן ואילך, ההשקעה תנוהל לפי ריבית זו.

**דוגמא**: בינואר 2014 רכשה הישות השקעה באג"ח 100,000 ע"נ, 10%, 7 שנים, ההשקעה סווגה כמוחזקת למסחר. השווי ההוגן בדצמבר 2014 הינו 108,000. כתוצאה משינוי בכוונה וביכולת, סווגה מחדש ההשקעה בינואר 2015 לקבוצת מוחזק לפדיון.

**נדרש: הסבר את הטיפול החשבונאי בשנת 2015.**

**פיתרון**

כיוון שבשנת 2014 ההשקעה נוהלה בשווי הוגן דרך רוו"ה הרי נכון לדצמבר 2014 ההשקעה הוצגה בסכום של 108,000 – שווי הוגן.

בינואר 2015 נבצע פעולת מיון:

|  |  |
| --- | --- |
| ח השקעה מוחזקת לפדיון  ז השקעה שוו"ה דרך רוו"ה  | 108,000 |

סכום זה מהווה עלות מופחתת חדשה ועל כן נחשב ריבית אפקטיבית.

6 שנים, PV = 108,000 - , PMT = 10,000, FV = 100,000, I = 8.26%

|  |  |
| --- | --- |
|  | **השקעה** |
| 01.2014 | 108,000 |
| הכנסות מימון | 8,916 |
| תקבול | (10,000) |
| 12.2104 | 106,916 |

1. **מעבר משווי הוגן דרך רוו"ה לזמין למכירה** – ישנן 2 אפשרויות:
	1. **השקעה במכשיר חוב** – המעבר הוא לפי שווי הוגן. השווי ההוגן מהווה עלות מופחתת חדשה, על כן מחשבים באותו יום ריבית אפקטיבית. מכאן ואילך נחשוב בשני שלבים: בשלב הראשון נפעיל את שיטת העלות המופחתת לפי ריבית אפקטיבית זו ובשלב השני נתאים לשווי ההוגן כנגד קרן הון.
	2. **השקעה במכשיר הוני** – המעבר הוא לפי שווי הוגן. מכאן ואילך, כל השינוי בשווי ההוגן יירשם ברווח כולל אחר.

**דוגמא**: בינואר 2014 רכשה הישות השקעה במניות בסכום של 100,000 ₪. ההשקעה סווגה כמוחזקת למסחר. השווי ההוגן בדצמבר 2014 – 120,000. בינואר 2015 בוצע סיווג מחדש לזמין למכירה. השווי ההוגן לדצמבר 2015 – 130,000.

**נדרש: הסבר את הטיפול החשבונאי בשנת 2015.**

**פיתרון**

נכון לדצמבר 2014 ההשקעה נמדדה לפי שווי הוגן – 120,000. בינואר 2015 נבצע פעולת מיון:

|  |  |
| --- | --- |
| ח השקעה זמין למכירה ז השקעה שווי הוגן דרך רוו"ה |  120,000 |

 מכאן ואילך פועלים לפי זמין למכירה. כך שבדצמבר 2015

|  |  |
| --- | --- |
| ח השקעה ז קרן הון  | 10,000 |

1. **מעבר ממוחזק לפדיון/ הלוואות וחייבים לזמין למכירה** – המעבר מתבצע לפי עלות מופחתת. ממועד המעבר יש 2 שלבים: בשלב הראשון ממשיכים את שיטת העלות המפוחתת ובשלב השני בכל תאריך דיווח מתאימים לשווי ההוגן כנגד קרן הון.

בינואר 2014 רכשה הישות השקעה באג"ח בסך 100,000 ע"נ, 10%, 8 שנים, ריבית – 12%. ההשקעה סווגה כמוחזקת לפדיון. בינואר 2015 כתוצאה משינוי בכוונה, סווגה מחדש ההשקעה לזמין למכירה. השווי ההוגן לדצמבר 2015 – 116,000.

**נדרש: הצג את הטיפול החשבונאי בשנת 2015.**

**פיתרון**

נכון לדצמבר 2014 ההשקעה נמדדה לפי שיטת העלות המופחתת כדלקמן:

7 שנים, 12%, PMT= 10,000, FV= 100,000, PV= 90,872.

**בינואר 2015 נבצע פעולת מיון:**

|  |  |
| --- | --- |
| ח השקעה זמינה למכירה ז השקעה מוחזקת לפדיון  | 90,872 |

מכאן,

|  |  |  |  |
| --- | --- | --- | --- |
|  | השקעה | קרן הון | שווי הוגן |
| 01.2015 | 90.872 |  |  |
| הכנסות מימון | 10,905 |  |  |
| תקבול | (10,000) |  |  |
| קרן הון  |  | 24,223 |  |
| 12.2015 | 91,777 | 24,223 | 116,000 |

1. **מעבר מזמין למכירה למוחזק לפדיון/ הלוואות וחייבים** – המעבר מתבצע לפי שווי הוגן. השווי ההוגן מהווה עלות מופחתת חדשה, כך שעלינו לחשב ריבית אפקטיבית חדשה. מכאן ואילך, ההשקעה תנוהל לפי הריבית הזו. מהו דין קרן ההון –
	1. אם אין מועד פדיון קבוע, קרן ההון מוקפאת עד למכירה.
	2. אם יש מועד פדיון קבוע אז קרן ההון מופחתת לרווח והפסד לפי שיטת הריבית האפקטיבית, כך שבכל נקודת זמן היתרה שלה היא הפער בין העלות המופחתת החדשה לבין העלות המפוחתת המקורית.
		* 1. **דוגמא ראשונה -**בינואר 2014 רכשה הישות השקעה באג"ח צמית: 100,000 ע"נ , 10% ריבית , ריבית הרכישה גם כן 10% (נרכש לפי ערך נקוב) ההשקעה סווגה לקבוצת ז"ל.

ב-12/2014 השוו"ה- 125,000

ב-01/2015 בוצע סיווג מחדש לקבוצת הלוואות וחייבים.

ב-01/2016 ההשקעה נמכרה תמורת 128,000 .

**נדרש: הסבר את הטיפול החשבונאי בשנים 2015-2016.**

**פיתרון**

נכון ל-12/14 ההשקעה הוצגה לפי שוו"ה דהיינו 125,000 ,

והקרן הון 125,000-100,000=(25,000)

בינואר 2015 נבצע פעולת מיון

|  |  |
| --- | --- |
| ח' השקעה בהלוואות וחייבים ז' השקעה בז"ל  | 125,000 |

סכום זה מהווה עלות מופחתת חדשה לכן באותו היום נחשב ריבית אפקטיבית :

$$\frac{10,000}{i}=125,000\rightarrow i=8\%$$

תנועה בהשקעה:

01/15 – 125,000

הכנסות מימון -10,000

תקבול – 10,000

-----------------------

12/15 125,000

לגבי הקרן הון – כיוון שאין מועד פדיון קבוע הקרן הון מוקפאת – נשארת 25,000

01/16 - מכירה

|  |  |
| --- | --- |
| ח' מזומן ז' השקעה בז"ל ז' רווח מני"ע  | 128,000125,0003,000 |

חוץ מזה עלינו לסווג את קרן ההון לרוה"ס:

|  |  |
| --- | --- |
| ח' קרן הון  ז' רווח מני"ע  | 25,000 |

* + - 1. בינואר 2014 רכשה החברה השקעה באג"ח 100,000 ע.נ , 10% ריבית , 8 שנים.

ריבית הרכישה – 11% , ההשקעה סווגה כז"ל .

השוו"ה ל-12/14 – 109,000

ב-01/15 ההשקעה סווגה מחדש לקבוצת מוחזק לפדיון .

**נדרש: הסבר את הטיפול החשבונאי בשנת 2015.**

**פיתרון**

נכון ל-12/14 ההשקעה נמדדה בשוו"ה דהיינו 109,000 .

העלות המופחתת לאותו היום n=7,i=11%,pmt=10,000,fv=100,000,pv=95,288

נשמור ב-SHORT CUT1

קרן ההון היא 13,712

שנת 2015 – ב-01/15 אנחנו מבצעים פעולת מיון :

|  |  |
| --- | --- |
| ח' השקעה מוחזק לפדיון ז' השקעה בז"ל  | 109,000 |

סכום זה מהווה עלות מופחתת חדשה לכן עלינו לחשב ריבית אפקטיבית

 n=7,pv=-109,000,pmt=10,000,fv=100,000-> i=8.26%

נשמור ב-SHORT CUT2

|  |  |  |
| --- | --- | --- |
|  | **השקעה באג"ח** | **קרן הון** |
|  | 8.26% |  |
| 01/15 | 109,000 | (13,712) |
| הכנסות מימון | 8,999 | 1,482 |
| תקבול | (10,000) |  |
| 12/15 | 107,999 | 12,230 \* |

\*יתרת קרן ההון לדצמבר 2015 היא :

עלות מופחתת חדשה – 107,999

עלות מופחתת ישנה (11%) – (95,769)

---------------------------------------

יתרה – 12,230

|  |  |
| --- | --- |
| ח' קרן הון ז' הכנסות מימון או רווח מני"ע | 1,482 |

**2.5 ירידת ערך של נכסים פיננסיים**

IAS39 דורש לבדוק בכל תאריך דיווח כספי האם יש ראיות אובייקטיביות לירידת ערך. ערכו של נכס פיננסי נפגם כאשר לאחר מועד ההכרה לראשונה נוצרות ראיות אובייקטיביות לירידת ערך . ולאירוע ההפסד הזה יש השפעה על תזרימי המזומנים העתידיים .

ראיות אובייקטיביות לירידת ערך כוללות בין השאר את המידע הבא:

1. **קשיים פיננסים משמעותיים של הלווה**
2. **הפסקת שוק פעיל כתוצאה מהקשיים הפיננסים**
3. **אי עמידה בהסכמים , פיגור בתשלומים .**
4. **הלווה נכנס למצב פיננסי של פשיטת רגל , או פירוק , או כינוס נכסים.**
5. **המלווה נתן ללווה הקלות כתוצאה מתנאים כלכליים או משפטיים, הקלות שלא היו נשקלות במהלך העסקים הרגיל.**
6. **לעיתים ניתן לזהות ראיות לירידת ערך לקבוצה של נכסים פיננסים בעלי מאפייני אשראי דומים . ראיות כאלו יכולות לנבוע מתנאים כלכליים, פוליטיים , לאומיים או כתוצאה ממוסר תשלומים שלילי המאפיין קבוצה מסוימת .**

**לדוגמא :** במידה וענף הבניה נמצא במיתון אז קבוצת הלקוחות מענף הבניה מהווה קבוצה בסיכון .

**דגשים:**

1. IAS36 עוסק בירידת ערך של רכוש קבוע, נב"מ מוניטין והוא דורש סימנים לירידת ערך .

IAS39 כאמור דורש ראיות אובייקטיביות לירידת ערך דהיינו משהו יותר מוחשי ומוצק.

1. ירידה בדירוג האשראי, הפסקת שוק פעיל שלא כתוצאה מקשיים פיננסים , שינוי בריבית הגורם לכך כי השוו"ה יהיה נמוך מהעלות המופחתת כל אלו כשלעצמם לא מהווים ראיות לירידת ערך .
2. הראיות שהוצגו מאפיינות בעיקר יחסים בין מלווה ללווה , לגבי השקעה במכשיר הוני ראיות נוספות הינן :
3. ירידה משמעותית ומתמשכת מתחת לעלות
4. סימנים שליליים לגבי הסביבה התפעולית הכלכלית , הפיננסית , השיווקית , הטכנולוגית של הישות המושקעת .

**2.5.1 מדידת ירידת ערך**

מדידית ירידת הערך תלויה בקבוצה אליה משויך הנכס הפיננסי ויכולים להיות המצבים הבאים :

1. **שוו"ה דרך רוה"ס** – במקרה זה אין משמעות מיוחדת לנושא של ירידת הערך , זאת כיוון שכל השינויים בשוו"ה ממילא נזקפים לרוה"ס , על כן אם יש ירידה בשוו"ה נכיר בהפסד, אם יש עליה בשוו"ה נכיר ברווח .
2. **השקעה במכשיר הוני הנמדד לפי עלות** – ההכרה בהפסד מתבצעת ע"י היוון התזרים הצפוי לפי שיעור תשואה שוטף. (ריבית שוק) הפסד שהוכר לא יבוטל גם אם מאוחר יותר יש ראיות אובייקטיביות לעליית ערך .

**דוגמא**: ב-01/14 רכשה הישות השקעה במניות בסכום של 100,000 ₪.

אין אפשרות לאמוד את השוו"ה . ההשקעה סווגה כז"ל.

ב-12/14 נוצרו ראיות אובייקטיביות לירידת ערך , הישות צופה כי היא תמכור בעוד כשנתיים את ההשקעה תמורת 90,000 ₪.

שיעור התשואה השוטף – 10%

לא צפויים דיבידנדים עד למועד המכירה.

ב-12/15 נוצרו ראיות אובייקטיביות לעליית ערך .

**נדרש: פק"י**

**פיתרון**

**שנת 2014**

|  |  |
| --- | --- |
| ח' השקעה ז' מזומן | 100,000 |

**12/14 –** n=2 , i=10% , fv=90,000 , **pv=74,380**

|  |  |
| --- | --- |
| ח' הפסד מני"ע ז' השקעה  | 74,380-100,000=25,620 |

מכאן ואילך ההשקעה נמדדת לפי 74,380 ואין שום משמעות לעובדה שב-12/15 יש ראיות לעליית ערך .

1. **השקעות מוחזקות לפדיון / הלוואות וחייבים הנמדדים לפי עלות מופחתת** – ברגע שיש ראיות אובייקטיביות לירידת ערך נהוון את ה-תזרים הצפוי לפי ריבית אפקטיבית מקורית. ובהתאם לכך נכיר בהפסד. בשלב מאוחר יותר ברגע שיהיו ראיות אובייקטיביות לעליית ערך שוב נהוון את התזרים הצפוי לפי ריבית אפקטיבית מקורית ונכיר בביטול ההפסד.

**דגשים** :

1. קיימת מגבלה להכרה בביטול ההפסד ניתן לחזור עד גובה עלות מופחתת מקורית לרבות חובות העבר.
2. אם ההיוון לפי הריבית האפקטיבית המקורית מביא לתוצאה גבוהה מהמגבלה נשנה את הריבית האפקטיבית .

**דוגמא:**

ב-01/14 רכשה הישות השקעה באג"ח – 100,000 ₪ ערך נקוב . 10% ריבית , 9 שנים , ריבית הרכישה 8% . ההשקעה סווגה כמוחזקת לפדיון.

ב-12/14 – נוצרו ראיות אובייקטיביות לירידת ערך

הישות צופה כי החל מ-12/15 היא תקבל רק 90% מהריביות ואת מלא הערך הנקוב .

**נדרש:**

1. **הצג את התנועה לשנת 2014**

**פיתרון**

ראשית נשחזר את עלות ההשקעה :

n=9 , i=8 , pmt=10,000 , fv=100,000 🡪pv=112,494 RCL SC1

השקעה :

|  |  |
| --- | --- |
| 01/14 עלות  | 112,494 |
| הכ' מימון | 9,000 |
| תקבול | (10,000) |
| **12/14 יתרה**  | **111,494** |
| הפסד מני"ע | (5,747) |
| **12/14 יתרה** | **105,747** |

כתוצאה מהראיות לירידת ערך נהוון את התזרים הצפוי לפי ריבית אפקטיבית מקורית :

N=8 , i=8% , pmt=9,000 , fv=100,000 🡪 pv=105,747 RCL SC2

1. **ב-12/15 התקבל בפועל סכום של 9,400 ₪ הצג את התנועה בשנת 2015 תחת ההנחות הבאות :**
2. **אין שינוי בראיות**
3. **לפי הראיות החדשות החל מ-12/16 הישות תקבל ריבית בסך 9,400 ואת מלוא הערך הנקוב**
4. **לפי הראיות החדשות הישות אמורה לקבל מידית את חוב העבר בסך 600 ₪ והחל מ-12/16 את מלוא הריביות והערך הנקוב.**
5. **לפי הראיות החדשות החל מ-12/16 היא תקבל ריביות בסכום של 11,000 ואת מלוא הערך הנקוב.**

**פיתרון**

לפני שנתחיל בפיתרון של כל המצבים נחשב את המגבלה ל-12/15 . ההשקעה לא יכולה לעמוד מעל :

1. חובות העבר- 10,000-9,400=600 (אם החוב היה משנה קודמת למשל היינו צריכים להכפיל ב-1.08)
2. עלות מופחתת מקורית כאילו מעולם לא הכרנו בהפסד RCL SC1 BAL2=110,413

600

110,413

------------

111,013

|  |  |  |  |  |
| --- | --- | --- | --- | --- |
|  |  |  |  |  |
| 01/15 | 105,747 | 105,747 | 105,747 | 105,747 |
| הכנסות מימון | 8,460 | 8,460 | 8,460 | 8,460 |
| תקבול  | (9,400) | (9,400) | (9,400) | (9,400) |
| רווח מני"ע | 400 | 2,482 | 6,206 | 6,206 |
| 12/15 | 105,207 | 107,289 | 111,013 | 111,013 |

חישוב התנועה בכל המצבים :

ניתוח המצבים:

1. כיוון שאין שינוי בראיות – BAL1=105,207 הרווח הוא 400 ₪ כיוון שהתחזית היתה לקבל 9,000 ₪ ובפועל התקבל 9,400 לכן נוצר רווח של 400 ₪ .
2. התחזית היא לריביות של 9,400 אז

n=7 , i=8% , pmt=9,400 , fv=100,000 🡪 pv=107,289

נמוך מהמגבלה . ולכן הרווח הוא 2,482

1. מחר בבוקר משלמים את ה-600 ומכאן חוזרים למצב המקורי – 111,013 חוזרים למגבלה
2. ריבית של 11,000 בכל שנה – אז

n=7 , i-8% , pmt=11,000 , fv=100,000 🡪 pv=115,619

גבוה מהמגבלה לכן ניקח את המגבלה אבל אז נוצרת בעיה כי ההיוון לא מתאים למגבלה לכן נשנה את הריבית האפקטיבית כדלקמן :

n=7 , pv=-111,013 , pmt=11,000 , fv=100,000 🡪 i=8.82%